text: خطے میں تجارت اور سرمایہ کاری کی ترقی میں کنکٹیویٹی اور نقل و حمل کے ذرائع کی اہمیت اور نقل وحمل کی روکاوٹوں کا حوالہ دیتے ہوئے ڈاکٹر جتیندر سنگھ نے کہا کہ گزشتہ چار برسوں کے دوران اس ایشو کو حل کرنے کے لئے زبردست پیش رفت ہوئی ہے۔انہوں نے کہا کہ خطے میں نئے ہوائی اڈے بن چکے ہیں اور ریلوے کے نئے ٹریک تیار ہوگئے ہے۔ ان ریاستوں میں جہاں لوگوں نے کبھی ٹرین نہیں دیکھی تھی وہاں ٹرین پہنچ چکی ہے اور اب اندرون ملک آبی گزر گاہوں کو بھی تیار کیا جارہا ہے۔